परी दे इन्ना आखदे गै चार-पन्ज दासियां रूट्टी दे थाल फलें दे थाल ते मिठेआइऐं दे थाल लइऐ उत्थें पुज्जी गईयां। ते परी तौले-तौले रुट्टी खान लगी। राजकमारे ने नेई रुट्टी कदें अपने मैह्लें च बी नईं ही खाद्दी दी इस आस्तै उस कशा रौहन नईं होआ ते ओ बी परी कन्ने बेइऐ तौले-तौले रुट्टी खान लगा। रज्ज मारिए, जे-जे किश खान होआ उन्ने खाद्धा ते किश मिठेआइयां उन्ने अपने बोजें च बी पाई लैतियां। ते फी इक पास्से बेइऐ दिक्खन लगा जे, परी के करदी ऐ?